**Zápisnica č. 1/2014**

zo zasadnutia obecného zastupiteľstva v obci Pitelová konaného 11.04.2014 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú piati poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.

* za predsedu návrhovej komisie bol navrhnutý Ing. Mališ Lukáš – OZ schválilo návrh jednomyseľne.
* za overovateľov zápisnice boli navrhnutí Peter Hudec a Ivan Sklenka – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**

* z predchádzajúceho zastupiteľstva neboli obecnému úradu uložené žiadne úlohy

1. **Návrh VZN číslo 3/2014 o pravidlách času predaja v obchode a času prevádzky služieb**

* Obecné zastupiteľstvo jednomyseľne schvaľuje VZN č. 3, tak ako bolo predložené

1. **Návrh Bezpečnostnej smernice pre prevádzkovateľa Obecného úradu Pitelová v zmysle zákona č. 122/2013 Z.Z. o ochrane osobných údajov**

* Obecné zastupiteľstvo jednomyseľne schvaľuje Bezpečnostnú smernicu o ochrane osobných údajov

1. **Správa o výsledku hospodárenia za rok 2013**

* starosta informoval poslancov o výsledku hospodárenia za rok 2013 – OZ berie na vedomie
* starosta navrhol upraviť príjmovú položku 242000 v r. 2014 a použiť finančné prostriedky zo zostatku z predchádzajúcich rokov vo výške 50.000.-€ nasledovne:
* rozpočtovým opatrením č.1 na strane výdavkov upraviť položku 04.5.1.3 –635006 oprava ciest z 20 000.-€ na 60.000,.€.
* rozpočtovým opatrení č. 2 na strane výdavkov upraviť položku 08.4.0 – 695006 náboženské a iné služby z 2 000.-€ na 5 000.-€.
* rozpočtovým opatrením č.3 na strane výdavkov upraviť položku 01.1.1.6 –635006 údržba budov z 1 800.-€ na 7 000,-€ OZ berie na vedomie návrh starostu.

1. **Správa o kontrolnej činnosti za rok 2013**

* správu o kontrolnej činnosti poslancom predložil hlavný kontrolór JUDr. Jaroslav Spáč – OZ berie na vedomie

1. **Návrh plánu kontrolnej činnosti na rok 2014**

* Obecné zastupiteľstvo jednomyseľne schvaľuje navrhovaný plán kontrolnej činnosti na rok 2014.

1. **Diskusia – rôzne**

* starosta informoval poslancov, že od Vodárenskej spoločnosti dostal Návrhzmluvy na z**riadenie bezodplatného a časovo neobmedzeného vecného** bremena **v prospech Stredoslovenskej vodárenskej spoločnosti, a.s. , Partizánska cesta 5, 974 00 Banská Bystrica, IČO: 36 056 006 ako oprávneného z vecného bremena** k pozemkom KNE parcela č. 517/3 a KNE parcela č. 515/6 v kat. území Pitelová obce Pitelová, ku ktorým má Obec Pitelová podľa výpisu z LV č. 983 výlučné vlastnícke právo (ďalej aj len „zaťažené pozemky“), ako vecného práva umiestnenia zariadení verejného vodovodu HDPE DN 90 mm stavby **„Napojenie obce Pitelová, časť Dolina – Vodovod“ -**  OZ jednomyseľne schválilo
* ďalej informoval, že v roku 2014 bolo vydané povolenie ohlásením drobnej stavby:
* Pavlovi Milčíkovi na zhotovenie elektrickej prípojky k jestvujúcej už skolaudovanej stavbe „Zrub“. Prípojka bude vedená zemou, podľa predloženej projektovej dokumentácii.
* bol vydaný súhlas Jánovi Líškovi na povolenie stavby malého zdroja znečisťovania ovzdušia „Krb“, ktorý je v rámci stavby s názvom „Rekonštrukcia rodinného domu“, ku ktorému bolo dňa 30.01.2014 začaté spojené územné a stavebné konanie
* do obce bol pozvaný Veľvyslanec Ruskej federácie v SR jeho excelencia Pavol Mratovič Kuznecov, pri príležitosti oslobodenia obce s odhalením pamätnej tabule s menami vojakov a občanov, ktorí zahynuli počas druhej svetovej vojny.
* žiadosť TJ Družstevník Pitelová o príspevok vo výške 150€ OZ neschválilo, nakoľko sa plánuje navýšiť položka na opravu budov.

1. **Návrh na uznesenie**

* Návrh na uznesenie prečítal p. Mališ. Jednomyseľne schválené.

1. **Záver**

Starosta poďakoval prítomným za účasť.

Zapísala: Michaela Vencelová dňa: 11.04.2014 .........................................

Overil: Ivan Sklenka ............. .........................................

Peter Hudec ............. .........................................